ระเบียบคณะกรรมการคุ้มครองเด็กแห่งชาติระเบียบคณะกรรมการคุ้มครองเด็กแห่งชาติว่าด้วยการจัดให้มีศูนย์รับเลี้ยงเด็กในสถานประกอบกิจการพ.ศ. ๒๕๖๐ เพื่อการคุ้มครองสวัสดิภาพของเด็กและส่งเสริมสนับสนุนให้บิดา มารดาหรือผู้ปกครองซึ่งเป็นลูกจ้างในสถานประกอบกิจการมีโอกาสดูแลเด็กอย่างใกล้ชิดอันเป็นพื้นฐานสำคัญในการสร้างความสัมพันธ์ในครอบครัวซึ่งเป็นปัจจัยพื้นฐานของการสร้างความอบอุ่นและส่งผลต่อพัฒนาการของเด็กทางด้านร่างกายจิตใจ อารมณ์ สังคม สติปัญญาและจริยธรรม รวมถึงการสร้างสัมพันธภาพที่ดีระหว่างนายจ้างและลูกจ้างจึงส่งเสริมให้สถานประกอบกิจการจัดให้มีศูนย์รับเลี้ยงเด็กในสถานประกอบกิจการเพื่อเป็นสวัสดิการให้แก่ลูกจ้างในการดูแลเด็กอาศัยอำนาจตามความในมาตรา ๑๔ (๔) ประกอบกับมาตรา ๒๒แห่งพระราชบัญญัติคุ้มครองเด็ก พ.ศ. ๒๕๔๖ คณะกรรมการคุ้มครองเด็กแห่งชาติ จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการคุ้มครองเด็กแห่งชาติว่าด้วยการจัดให้มีศูนย์รับเลี้ยงเด็กในสถานประกอบกิจการ พ.ศ. ๒๕๖๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สถานประกอบกิจการ หมายความว่า สถานที่ซึ่งผู้ประกอบกิจการใช้เป็นสถานที่ประกอบธุรกิจและมีลูกจ้างทำงานอยู่ในสถานประกอบกิจการนั้นศูนย์รับเลี้ยงเด็ก หมายความว่าสถานที่สำหรับดูแลเด็กที่อยู่ในความดูแลของลูกจ้างในสถานประกอบกิจการนายจ้าง หมายความว่าผู้ประกอบกิจการหรือผู้ซึ่งตกลงรับลูกจ้างเข้าทำงานโดยจ่ายค่าจ้างให้ลูกจ้าง หมายความว่าผู้ซึ่งตกลงทำงานให้นายจ้างโดยรับค่าจ้างไม่ว่าจะเรียกชื่ออย่างไรหมวด ๑การจัดให้มีศูนย์รับเลี้ยงเด็กในสถานประกอบกิจการ ข้อ ๔นายจ้างที่มีความประสงค์จัดสวัสดิการในการดูแลเด็กโดยการจัดให้มีศูนย์รับเลี้ยงเด็กหรือลูกจ้างในสถานประกอบกิจการที่มีเด็กอยู่ในความดูแลตั้งแต่หกคนขึ้นไปและได้รับความเห็นชอบจากนายจ้างมีความประสงค์ให้นายจ้างจัดสวัสดิการในการดูแลเด็กโดยการจัดให้มีศูนย์รับเลี้ยงเด็กให้นายจ้างหรือผู้ได้รับมอบหมายจากนายจ้างดำเนินการยื่นคำขอจดแจ้งการจัดให้มีศูนย์รับเลี้ยงเด็กตามแบบที่กรมกิจการเด็กและเยาวชนกำหนดพร้อมด้วยเอกสารและหลักฐาน ดังต่อไปนี้(๑) หนังสืออนุญาตจากนายจ้างในการจัดให้มีศูนย์รับเลี้ยงเด็ก(๒)แผนที่โดยสังเขปแสดงที่ตั้งของสถานประกอบกิจการและศูนย์รับเลี้ยงเด็ก(๓) แบบแปลนแผนผังภายในศูนย์รับเลี้ยงเด็ก(๔) ระเบียบของศูนย์รับเลี้ยงเด็กสถานประกอบกิจการที่ตั้งอยู่ในเขตกรุงเทพมหานครให้ยื่นคำขอจดแจ้งการจัดให้มีศูนย์รับเลี้ยงเด็กต่อกรมกิจการเด็กและเยาวชนสถานประกอบกิจการที่ตั้งอยู่ในเขตจังหวัดอื่นให้ยื่นคำขอจดแจ้งการจัดให้มีศูนย์รับเลี้ยงเด็กต่อสำนักงานพัฒนาสังคมและความมั่นคงของมนุษย์จังหวัดข้อ ๕ให้กรมกิจการเด็กและเยาวชนหรือสำนักงานพัฒนาสังคมและความมั่นคงของมนุษย์จังหวัดแล้วแต่กรณี ตรวจสอบคำขอจดแจ้งการจัดให้มีศูนย์รับเลี้ยงเด็ก เอกสารหลักฐานตามข้อ๔ และตรวจสอบที่ตั้ง สภาพแวดล้อมและลักษณะศูนย์รับเลี้ยงเด็ก ให้เป็นไปตามระเบียบนี้หากคำขอจดแจ้งการจัดให้มีศูนย์รับเลี้ยงเด็กเอกสารหลักฐานถูกต้องครบถ้วนและที่ตั้งสภาพแวดล้อมและลักษณะศูนย์รับเลี้ยงเด็กมีความเหมาะสมตามระเบียบนี้ให้กรมกิจการเด็กและเยาวชนหรือสำนักงานพัฒนาสังคมและความมั่นคงของมนุษย์จังหวัดแล้วแต่กรณีออกใบประกาศการจัดให้มีศูนย์รับเลี้ยงเด็กให้แก่ผู้ยื่นคำขอตามแบบที่กรมกิจการเด็กและเยาวชนกำหนดในกรณีคำขอจดแจ้งการจัดให้มีศูนย์รับเลี้ยงเด็กหรือเอกสารหลักฐานตามข้อ๔ ไม่ถูกต้องครบถ้วนหรือที่ตั้งสภาพแวดล้อมและลักษณะศูนย์รับเลี้ยงเด็ก ไม่เหมาะสมตามระเบียบนี้ให้แจ้งผู้ยื่นคำขอจดแจ้งการจัดให้มีศูนย์รับเลี้ยงเด็กเพื่อดำเนินการแก้ไขให้ถูกต้องก่อนออกใบประกาศการจัดให้มีศูนย์รับเลี้ยงเด็กข้อ ๖ในกรณีที่นายจ้างประสงค์จะย้ายศูนย์รับเลี้ยงเด็กให้แจ้งเป็นหนังสือพร้อมแนบเอกสารตามข้อ ๔ (๒) และ (๓) ต่อผู้ออกใบประกาศไม่น้อยกว่าสามสิบวันก่อนที่จะมีการย้ายศูนย์รับเลี้ยงเด็กกรณีที่นายจ้างประสงค์จะยกเลิกศูนย์รับเลี้ยงเด็กให้แจ้งเป็นหนังสือต่อผู้ออกใบประกาศไม่น้อยกว่าสามสิบวันก่อนที่จะมีการยกเลิกศูนย์รับเลี้ยงเด็กข้อ ๗ให้คณะกรรมการคุ้มครองเด็กจังหวัดร่วมกับพนักงานเจ้าหน้าที่ตามกฎหมายคุ้มครองเด็กมีหน้าที่กำกับดูแล ให้คำปรึกษา แนะนำ และติดตามการเลี้ยงดูเด็กในศูนย์รับเลี้ยงเด็กทั้งนี้ต้องไม่ต่ำกว่ามาตรฐานขั้นต่ำตามที่กำหนดในกฎกระทรวงที่ออกตามกฎหมายว่าด้วยการคุ้มครองเด็กหมวด ๒การดำเนินการศูนย์รับเลี้ยงเด็กในสถานประกอบกิจการ ข้อ ๘นายจ้างของสถานประกอบกิจการที่มีศูนย์รับเลี้ยงเด็กต้องจัดให้มีผู้ดูแลเด็กโดยจำนวนผู้ดูแลเด็กต้องเหมาะสมกับจำนวนและช่วงวัยของเด็กในศูนย์รับเลี้ยงเด็กข้อ ๙ ผู้ดูแลเด็กต้องมีคุณสมบัติและไม่มีลักษณะต้องห้าม ดังต่อไปนี้(๑) มีอายุไม่ต่ำกว่า๑๘ ปีบริบูรณ์ และจบการศึกษาภาคบังคับ(๒) ไม่เป็นผู้มีความประพฤติเสื่อมเสีย หรือบกพร่องในศีลธรรมอันดีไม่มีประวัติการทำผิดต่อเด็กหรือละเมิดสิทธิเด็ก(๓)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่ในความผิดอันได้กระทำโดยประมาท หรือความผิดลหุโทษซึ่งไม่เป็นความผิดเกี่ยวกับเด็ก(๔) เป็นผู้มีสุขภาพแข็งแรง ไม่เป็นโรคติดต่อร้ายแรง ไม่เป็นผู้วิกลจริตหรือจิตฟั่นเฟือนไม่สมประกอบหรือไม่เป็นผู้ติดสารเสพติดโดยมีการตรวจสุขภาพอย่างน้อยปีละหนึ่งครั้ง(๕)มีวุฒิภาวะและบุคลิกลักษณะเหมาะสมทั้งด้านจิตใจ อารมณ์ สังคม มีความขยันอดทนและมีความตั้งใจที่จะปฏิบัติต่อเด็กด้วยความเมตตาความอ่อนโยนที่จะเอื้ออำนวยต่อการทำหน้าที่เลี้ยงดูเด็กได้อย่างเหมาะสม(๖)ผ่านการอบรมตามหลักสูตรของกระทรวงการพัฒนาสังคมและความมั่นคงของมนุษย์หรือหลักสูตรอื่นที่เทียบเท่าข้อ ๑๐ ผู้ดูแลเด็กมีหน้าที่ ดังต่อไปนี้(๑) ดูแลเด็กและปฏิบัติเป็นกิจวัตรเพื่อให้เด็กมีความเจริญเติบโตและพัฒนาการทุกด้านตามวัย(๒)ส่งเสริมพัฒนาการเด็ก ให้เด็กได้รับการพัฒนาด้านร่างกาย จิตใจ อารมณ์ สังคมสติปัญญาและจริยธรรมไปพร้อมกัน(๓)บันทึกความเจริญเติบโต พฤติกรรมและพัฒนาการด้านต่าง ๆ ของเด็ก(๔)คัดกรองสุขภาพเด็กในเบื้องต้นเพื่อเชื่อมโยงกับบริการสุขภาพของโรงพยาบาลสถานพยาบาลหรือสถานีอนามัยในพื้นที่หรือเพื่อประโยชน์ในการขอรับการช่วยเหลืออื่นอันเกี่ยวข้องกับเด็กจากหน่วยงานของรัฐ(๕)จัดสิ่งแวดล้อมให้มีความปลอดภัยและถูกสุขลักษณะเหมาะสมกับพัฒนาการเด็กทุกด้าน(๖)ดำเนินงานประสานสัมพันธ์ระหว่างเด็กกับบิดา มารดา ผู้ปกครองและสมาชิกในครอบครัวเพื่อทราบถึงพฤติกรรม พัฒนาการการเปลี่ยนแปลงของเด็กอย่างต่อเนื่อง(๗)จัดเก็บข้อมูลหรือจัดทำทะเบียนประวัติของเด็กให้เป็นปัจจุบันข้อ ๑๑นายจ้างของสถานประกอบกิจการที่มีศูนย์รับเลี้ยงเด็กต้องดำเนินการดังต่อไปนี้(๑)จัดทำระเบียบของศูนย์รับเลี้ยงเด็ก(๒)แจ้งระเบียบของศูนย์รับเลี้ยงเด็กให้บิดา มารดาหรือผู้ปกครองของเด็กได้รับทราบและสร้างความสัมพันธ์ระหว่าง บิดามารดาหรือผู้ปกครองของเด็ก กับเด็กที่อยู่ในศูนย์รับเลี้ยงเด็ก(๓)สนับสนุนการดำเนินงานของศูนย์รับเลี้ยงเด็ก(๔)อำนวยความสะดวกกรณีที่มีเด็กในศูนย์รับเลี้ยงเด็กเจ็บป่วยหรือดำเนินการติดต่อประสานงานกับโรงพยาบาลสถานพยาบาล สถานีอนามัยหรือคลินิกในกรณีที่มีเหตุฉุกเฉิน(๕) ควบคุมกำกับดูแลการปฏิบัติหน้าที่ของผู้ดูแลเด็ก(๖)ส่งเสริมให้ผู้ดูแลเด็กเข้ารับการฝึกอบรมตามหลักสูตรของกระทรวงการพัฒนาสังคมและความมั่นคงของมนุษย์หรือหลักสูตรอื่นที่เทียบเท่าข้อ ๑๒ ลูกจ้างของสถานประกอบกิจการที่นำเด็กอยู่ในความดูแลมารับบริการในศูนย์รับเลี้ยงเด็กต้องปฏิบัติดังนี้(๑)ให้การสนับสนุนการบริการของศูนย์รับเลี้ยงเด็ก(๒)ให้ความร่วมมือกับผู้ดูแลเด็กเพื่อส่งเสริมพัฒนาเด็กตามมาตรฐานขั้นต่ำในการเลี้ยงดูแลเด็ก(๓)เข้ารับการอบรมการเลี้ยงดูเด็กที่นายจ้างจัดบริการหมวด ๓ที่ตั้ง สภาพแวดล้อม และลักษณะศูนย์รับเลี้ยงเด็ก ข้อ ๑๓บริเวณที่ตั้งศูนย์รับเลี้ยงเด็กต้องไม่มีหลุม บ่อน้ำต้นไม้ที่มีหนามแหลมคมไม่อยู่ใกล้ชิดบริเวณเก็บเชื้อเพลิง วัตถุไวไฟ วัตถุระเบิดสารเคมี เครื่องจักรอันอาจเป็นอันตรายต่อเด็กบริเวณที่มีมลพิษเกินกว่าที่กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติกำหนดข้อ ๑๔ศูนย์รับเลี้ยงเด็กต้องมีความมั่นคงแข็งแรง ปลอดภัยและอยู่ในบริเวณหรือไม่ห่างจากสถานประกอบกิจการโดยอาคารที่ตั้งศูนย์รับเลี้ยงเด็กต้องได้รับอนุญาตการก่อสร้างและการใช้อาคารอย่างถูกต้องตามกฎหมายควบคุมอาคารกรณีศูนย์รับเลี้ยงเด็กอยู่ในอาคารสูงกว่าสองชั้นต้องมีมาตรการป้องกันอัคคีภัยและอุบัติเหตุตามมาตรฐานของหน่วยงานราชการที่เกี่ยวข้องกำหนดข้อ ๑๕ศูนย์รับเลี้ยงเด็กต้องจัดพื้นที่เลี้ยงดูเด็กและทำกิจกรรมของเด็กที่สะอาดและปลอดภัยมีพื้นที่ที่เหมาะสมกับจำนวนเด็กที่อยู่ในความดูแลไม่แออัด มีอากาศถ่ายเทได้ดี รวมทั้งมีแสงสว่างเพียงพอและแสงแดดส่องถึงข้อ ๑๖ ศูนย์รับเลี้ยงเด็กควรจัดพื้นที่ทำกิจกรรม รับประทานอาหาร นอนและมุมนมแม่แยกเป็นห้องเฉพาะหรือจัดรวมเป็นห้องเอนกประสงค์ที่ใช้ได้หลายอย่างในพื้นที่เดียวกันแต่ต่างเวลากันสามารถปรับเปลี่ยนวัสดุอุปกรณ์หรือย้ายเครื่องเรือนได้ตามความเหมาะสมของพื้นที่ข้อ ๑๗ศูนย์รับเลี้ยงเด็กควรจัดให้มีวัสดุอุปกรณ์ที่เหมาะสมและเพียงพอกับจำนวนเด็กได้แก่โต๊ะและเก้าอี้ที่มีความปลอดภัย ตู้หรือชั้นวางของตู้ยาพร้อมเวชภัณฑ์และยาที่ใช้ในการปฐมพยาบาลที่ดื่มน้ำสะอาดพร้อมภาชนะเครื่องชั่งน้ำหนักและที่วัดส่วนสูงของเล่นหรืออุปกรณ์เล่นที่ปลอดภัยและเหมาะสมกับพัฒนาการของเด็กข้อ ๑๘ศูนย์รับเลี้ยงเด็กต้องจัดให้มีมาตรการป้องกันความปลอดภัยสำหรับเด็กดังต่อไปนี้(๑)ติดตั้งอุปกรณ์ระบบความปลอดภัยหรือเครื่องตัดไฟฟ้าอัตโนมัติภายในอาคารศูนย์รับเลี้ยงเด็ก(๒)ติดตั้งเครื่องดับเพลิงแบบมือถืออย่างน้อยหนึ่งเครื่องบริเวณศูนย์รับเลี้ยงเด็ก(๓)ติดตั้งกล้องวงจรปิดภายในศูนย์รับเลี้ยงเด็ก(๔)ปลั๊กไฟต้องสูงจากพื้นห้องไม่น้อยกว่า ๑.๕๐ เมตรถ้าติดตั้งต่ำกว่ากำหนดต้องมีฝาปิดที่ปลอดภัยประกาศ ณ วันที่ ๒๒ ธันวาคม พ.ศ. ๒๕๖๐พลเอก อนันตพร กาญจนรัตน์รัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการคุ้มครองเด็กแห่งชาติปวันวิทย์/จัดทำ๑๓กุมภาพันธ์ ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๐ ง/หน้า ๑๑/๒๙ มกราคม ๒๕๖๑